
RAPORT 

asupra proiectului de Lege pentru ratificarea Protocolului între Guvernul României şi Guvernul Republicii Moldova, semnat
 la Bucureşti la 13 noiembrie 2009, la Acordul privind 
promovarea şi protejarea reciprocă a investiţiilor între 
Guvernul României şi Guvernul Republicii Moldova, 
semnat la Bucureşti, la 14 august 1992

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere, în fond, cu proiectul de Lege pentru ratificarea Protocolului între Guvernul României şi Guvernul Republicii Moldova, semnat  la Bucureşti la 13 noiembrie 2009, la Acordul privind promovarea şi protejarea reciprocă a investiţiilor între Guvernul României şi Guvernul Republicii Moldova, semnat la Bucureşti, la 14 august 1992, trimis cu adresa nr. PL-x 78 din 16 martie 2010, înregistrată sub  nr.21/81 din  17 martie 2010.
Conform prevederilor art. 75 din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, cu modificările ulterioare, în cazul acestei iniţiative legislative, Camera Deputaţilor este prima Cameră sesizată.
Consiliul Legislativ a avizat favorabil proiectul de lege, conform avizului nr.205 din  7 martie 2010.

   Potrivit avizului nr. 31/170 din 23 martie 2010, Comisia juridică, de disciplină şi imunităţi a avizat favorabil iniţiativa legislativă.
Comisia pentru politică externă, conform avizului nr. 33/67 din          24 martie 2010, a avizat favorabil proiectul de lege, în forma prezentată de iniţiator.

 Proiectul de lege supus dezbaterii are ca obiect de reglementare ratificarea Protocolului între Guvernul României şi Guvernul Republicii Moldova, semnat  la Bucureşti la 13 noiembrie 2009, la Acordul privind promovarea şi protejarea reciprocă a investiţiilor între Guvernul României şi Guvernul Republicii Moldova, semnat la Bucureşti la 14 august 1992.

Încheierea prezentului Protocol a fost necesară întrucât asigură aplicarea art.307 al Tratatului instituind Comunitatea Europeană, care prevede obligaţia statelor membre de a adopta măsurile necesare pentru eliminarea incompatibilităţilor între tratatele la care acestea sunt părţi şi dreptul comunitar. Protocolul este supus procedurilor legale cerute de legislaţiile respective ale Părţilor (art.V) şi urmează să intre în vigoare la data primirii ultimei notificări prin care se comunică îndeplinirea procedurilor legale interne necesare în acest scop (art.VI).
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat proiectul de lege mai sus menţionat în şedinţa din 24 martie 2010. 

La dezbaterea acestei iniţiative legislative, din totalul de 22 de membri ai Comisiei pentru politică economică, reformă şi privatizare, la şedinţă au fost prezenţi toţi deputaţii.

La lucrările Comisiei au participat, în calitate de invitaţi, din partea Ministerului Finanţelor Publice, doamna Maria Elena Anghel – director general şi doamna Gabriele Burcea – consilier.
               În urma dezbaterilor, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare proiectul de Lege  pentru ratificarea Protocolului între Guvernul României şi Guvernul Republicii Moldova, semnat  la Bucureşti la 13 noiembrie 2009, la Acordul privind promovarea şi protejarea reciprocă a investiţiilor între Guvernul României şi Guvernul Republicii Moldova, semnat la Bucureşti, la 14 august 1992, în forma prezentată de iniţiator.

În raport cu obiectul şi conţinutul său, proiectul de lege face parte din categoria legilor ordinare.                                                                                                                                                                                      

       PRESEDINTE                                                             SECRETAR

      Mihai TUDOSE                                                          Horia GRAMA                                                                                      

                                                                                                                                                                                                                                                                                                                                Consilier parlamentar                                                                                                                     
 Graziella Segărceanu

                                              BIROUL  PERMANENT  
AL

Vă înaintăm, alăturat, RAPORTUL asupra proiectului de Lege pentru ratificarea Protocolului între Guvernul României şi Guvernul Republicii Moldova, semnat  la Bucureşti la 13 noiembrie 2009, la Acordul privind promovarea şi protejarea reciprocă a investiţiilor între Guvernul României şi Guvernul Republicii Moldova, semnat la Bucureşti, la 14 august 1992, trimis, spre dezbatere în fond, cu adresa nr. PL-x 78 din 16 martie 2010, înregistrată sub  nr.21/81 din       17 martie 2010, Camera Deputaţilor fiind prima Cameră sesizată.
În raport cu obiectul şi conţinutul său, proiectul de lege face parte din categoria legilor ordinare.

